**URBROJ: 907/15-2**

U Osijeku, 5. studeni 2015.

Na temelju članka 39 Statuta Dječjeg doma Klasje Osijek, sukladno odredbama Zakona o fiskalnoj odgovornosti (Narodne novine 139/10, 19/14) i Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (Narodne novine, br. 78/11, 106/12, 130/13, 19/15 i 119/15), ravnateljica Miranda Glavaš – Kul, mag.educ.philol.croat., Dječjeg doma Klasje Osijek (u daljnjem tekstu Dom) donosi:

**ODLUKU**

**O PROCEDURI NAPLATE PRIHODA**

Članak 1.

Ova odluka ima za cilj osigurati učinkovit sustav nadzora naplate prihoda Doma, a u cilju pravovremene naplate potraživanja.

Članak 2.

Odlukom se utvrđuje procedura naplate prihoda odnosno mjere naplate, vremensko razdoblje nakon kojega se pokreće pojedina mjera naplate te praćenje naplate po poduzetim mjerama.

Članak 3.

Jedinica Doma koja je obvezna pratiti naplatu prihoda i primitaka je odjel: Računovodstva.

Procedura iz članka 1. izvodi se po sljedećem postupku sukladno navedenim propisima:

- Zakon o socijalnoj skrbi

* Pravilnik o sudjelovanju i načinu plaćanja korisnika i drugih obveznika uzdržavanja u troškovima skrbi izvan vlastite obitelji

Članak 4.

Tablica naplate prihoda

|  |  |  |  |  |
| --- | --- | --- | --- | --- |
| VRSTE PRIHODA | MJERE NAPLATE KOJE ĆE SE PODUZIMATI | VREMENSKO RAZDOBLJE POKRETANJA MJERA NAPLATE | PRAĆENJE NAPLATE PO PODUZETIM MJERAMA | ODJEL KOJI ĆE OBAVLJATI NAVEDENE POSLOVE |
| 1. | 2. | 3. | 4. | 5. |
| Prihodi od opskrbnina i participacija | Pismena opomena za izvršenje obveze sudjelovanja u plaćanju cijene smještaja nadležnom CZSS | Slanje pisanog izvješća kvartalno za prethodno razdoblje u slučaju neizvršavanja obveze nadležnom CZSS | Evidentiranje rješenja o ovrhama i naplati u pomoćnim knjigama računovodstva prema korisniku i obvezniku plaćanja | Računovodstvo |

Članak 5.

Ukoliko se utvrdi da su potraživanja nenaplativa primjenom mjera utvrđenih  u člancima iz ove procedure (u slučaju nemogućnosti naplate temeljem pravomoćnih odluka nadležnih tijela, zbog nastupanja zastare sukladno važećim zakonskim propisima, ukoliko potraživanja nemaju valjanu pravnu osnovu , u slučaju kada iznos potraživanja obzirom na troškove naplate nije isplativ ili drugim slučajevima propisanih zakonom) potraživanje se može djelomično ili u cijelosti otpisati sukladno Sudskom rješenju i rješenju nadležnog Centra za socijalnu skrb.

Članak 6.

Ova procedura objavljena je na oglasnoj ploči Dječjeg doma Klasje Osijek i stupa na snagu danom donošenja.

Ravnateljica:

Miranda Glavaš - Kul, mag.educ.philol.croat